200 Lex

Lex Dei commendatur propter octo partes quas continet.

Primo, propter testimonia veritatis, Psal. [118:142]: *Lex tua veritas*. Ideo predicanda est et audienda, 2 Paral. 17[:9]: *Docebantque populum, habentes librum legis* in manu. Sed heu, quia in Psal. [118:136; 1:2]: *Non custodierunt legem* Domini. Et *in lege ejus voluntas.* Ideo Prou. 28[:9]: *Qui* opturat *aures* *suas ne audiat legem, oratio ejus erit execrabilis*.

Secundo, propter mandata honestatis, Psal. [18:8]: *Lex Domini immaculata, convertens animas*. Ideo est opere adimplenda, Rom. 2[:13]: *Non enim auditores legis justi sunt apud Deum, sed* fores, nec mirum quia vadunt secundum rectam viam, sed heu quia in Psal. [118:126] dicitur *Tempus faciendi, Domine: dissipaverunt legem tuam*.

Tercio, propter iudicia equitatis, Matt. 7[:12]: *Quæcumque vultis ut faciant vobis homines, et vos* *eadem facite illis*. Ideo defendenda est, 1 Macc. 2[:50]: *Emulatores estote legis, et date animas vestras pro testamento patrum*. Et merito quia sic datur temporale pro eterno, sed heu quia alia, id est, laterata, est lex.

Quarto, propter exempla sanctitatis, Rom. 7[:12]: *Lex quidem sancta, et mandatum sanctum*. Et ideo est cordialiter memorandum sicut scriptor respicit in vero exemplari, Psal. [36:31] *Lex Dei in corde ipsius, et non* nec mirum si non moueatur qui ligatur cum Deo set heu quia Ysai. 5[:24]: *Abjecerunt legem Domini exercituum*.

¶ Quinto, propter promissa /f. 59vb/ beatitudinis, Prou. 29[:18]: Qui custodit legem beatus est. Modo quidem in promissione sed tandem in possessione, Jac. 1[:25], Si quis *perspexerit in legem perfectam libertatis*. Sed heu quia Ezech. 22[:26]: *Sacerdotes contempserunt legem [meam]*. Et in Psal. [54:20; 77:10]: *Non timuerunt Deum* ... *et in lege ejus noluerunt [ambulare]*.

¶ Item, secundum Cassiodorum, lex dicitur a ligando eo quod liget subditum ad eius obseruanciam. Ideo dicitur Exod. 13[:9]: *Erit quasi signum in manu tua, ut lex Domini sit in ore tuo*. Et Augustinus *Epistola* 36, metu legum humana cohercetur audacia, ut inter improbos uta sit innocencia et sicut est inter homines litigiosos sic est quodammodo inter hominem et diabolum. Nam si homo ante communem sentenciam uel excommunicacionem posset legere vna appellacionem nullum eorum teneret sic si homo citatus per temptacionem quod compereat et obediat diabolo posset legem Dei per legem ante sentenciam de eo factam frustraret diaboli processum quia in Psal. [18:8] dicitur *Lex Domini, convertens animas*. Item ibidem [Psal. 118:165]: *Pax multa diligentibus legem tuam, et non est illis scandalum*.

¶ Item, Gal. 6[:2]: *Alter alterius onera portate, et sic adimplebitis legem Christi*. Quod exponens Aristoteles, *Super animalibus*, dicit in transeundo aquam versus pascua vberiora ponit ceruus caput super precedentem et cum prior qui non habet supportatorem lassus fuerit diuertit ad postremum, sic debemus nos infirmitates nostras mutue supportare. Vnde dicit Helinandus, quod humane leges valent quatenus a diuinis non discerpent. Ideo dicit Chrisostomus, *Homilia* 18, via perdicionis dicitur via lata quia que tendunt ad perdicionem sine lege sunt quod sub lege est semper angustum est ut qui ambulant in via voluntas eorum ext lex eorum et ipsi non sunt sub lege sed lex sum illis est. Et tamen idem Chrisostomus dicit *Homilia* 21, non legislatorum legi. Augustinus, *De 7 abusionibus*, c. 15, dicit sic dum Christus est finis legis qui sine lege lege sunt ergo sine lege esse est sine Christo esse et Philosophus in primo *Politicis*, dicit sic homo sub lege est optimum animalium. Vnde Rom. 2[:12]: *Quicumque sine lege peccaverunt, sine lege ... judicabuntur*.

¶ Item, Augustinus, *Contra Faustum*, libro 25, sicut sol ad oculos ita lex ad mentem sanis oculis sol bonus est non sanis nociuus sic lex semper est bona si quis ea legitime vtatur.

Item, Augustinus, *De agone Christiano*, c. 7, nemo leges omnipotentis euadit. Quin agit secundum eas ut patietur secundum illas, sed aliud est facere quod lex iubet, et aliud est pati quod lex iubet. Quapropter boni secundum leges faciunt, mali secundum leges patiuntur.

Item, Augustinus, *De verbis Apostoli*, sermo 80, hoc interest inter timorem hominis et latronis, quia latro timet leges hominum, et tamen facit latrocinium, quia sperat se fallere leges hominum, sed tamen homo leges eius times, quem fallere non potes.